Komediant twiet steeds vir Steve ondanks hofbevelConrad Koch, komediant en buikspreker agter die karakter Chester Missing, het Donderdag voortgegaan om twiets te stuur oor Steve Hofmeyr nadat die sanger ŉ tydelike beskermingsbevel teen hom gekry het. Koch het Donderdag reaksie gelewer op ‘n twiet wat Hofmeyr Maandag uitgestuur het: Haha. Stevo, I am gonna burn u for this one. RT @steve_hofmeyr The ANC created "white" by creating a new victim based on skin colour post 94 — Chester Missing (@chestermissing) November 6, 2014 Hofmeyr het Woensdag die beskermingsbevel in die Randburg-landdroshof bekom waarvolgens Koch hom nie “verder mag teister, sy borge of vennote kontak of bykomende lasterlike of kwetsende aanmerkings oor hom publiseer nie”. Beeld het Donderdag berig Koch het gesê hy het ŉ telefoonoproep gekry rakende die hofbevel, maar het dit nog nie ontvang nie. Hy het gesê dit is “fundamenteel” verkeerd om regsaksie teen ŉ satirikus te neem. Foto: @chestermissing op Twitter. Klik hier vir vorige berigte oor die aangeleentheid.